Hindusi kažu, "Nada brahma,"
jedan od prevoda ovoga bi bio, "Svet je zvuk."
I, u neku ruku, to je tačno, jer sve vibrira.
U suštini, svi vi koji sedite sada ovde vibrirate.
Svaki deo vašeg tela vibrira na različitim frekvencijama.
Tako ste vi zapravo akord,
svako od vas je zaseban akord.
Jedna definicija zdravlja bi mogla biti
da je taj akord u potpunoj harmoniji.
Vaše uši ne čuju taj akord.
One mogu čuti neverovatne stvari. Vaše uši mogu čuti deset oktava.
Bez namere, mi opažamo samo jednu oktavu.
Vaše uši su stalno uključene. Nemate kapke za uši.
One rade čak i kada spavate.
Najmanji zvuk koji možete registrovati
pomera vašu bubnu opnu samo četri atomska dijametra.
Najjači zvuk koji možete čuti
je trilion puta jači od toga.
Uši nisu stvorene za čujenje,
već za slušanje.
Slušanje je aktivna veština.
Dok je čujenje pasivno, slušanje je nešto na čemu se mora raditi.
To je veza sa zvukom.
Pa ipak, to je veština koju nas niko nije učio.
Na primer, da li ste ikada razmotrili to da postoje pozicije za slušanje,
mesta sa kojih se može slušati?
Evo ih dva.
Reduktivno slušanje je slušanje "za".
To slušanje uprošćava sve samo na ono što je relevantno,
i odbacuje sve što je irelevantno.
Muškarci tipično slušaju reduktivno.
Tako, on kaže, "Imam jedan problem."
On kaže, "Evo tvog rešenja. Puno hvala. Sledeće."
To je način na koji mi pričamo, je l' tako momci?
Ekspanzivno slušanje, sa druge strane,
je slušanje "sa," ne slušanje "za."
Ono nema uporište u mislima.
To je samo uživanje u putu.
Žene tipično slušaju ekspanzivno.
Ako pogledate ove dve žene, kontakt očima, licima okrenute jedna ka drugoj,
verovatno obe pričaju u isto vreme.
(Smeh)
Muškarci, ako ništa drugo ne izvučete iz ovog predavanja,
vežbajte ekspanzivno slušanje,
i možete promeniti vaše odnose.
Problem sa slušanjem je taj što mnogo od onoga što čujemo
je buka koja nas okružuje sve vreme.
Buka kao ova, prema nalazima Evropske Unije,
ugrožava zdravlje i kvalitet života
oko 25 procenata
evropske populacije.
Dva procenta populacije Evrope --
a to je 16 miliona ljudi --
imaju ugrožen san
zbog buke kao što je ta.
Buka ubija
200 000 ljudi godišnje u Evropi.
To je zaista veliki problem.
Kada ste bili mali, ukoliko biste čuli buku, a niste želeli da je slušate,
začepili biste uši prstima.
Danas, možete učiniti sličnu stvar, samo to deluje malo suptilnije.
Izgleda otprilike ovako.
Problem sa širokom upotrebom slušalica
je to što donosi tri izuzetno velika zdravstvena pitanja.
Prva bitna stvar je kovanica Mareja Šefera:
"šizofonija."
To je neusklađenost
između onoga što se vidi i onoga što se čuje.
Znači, mi pozivamo u naše živote
glasove ljudi koji nisu prisutni.
Mislim da postoji nešto jako nezdravo
u tome da se sve vreme živi u šizofoniji.
Drugi problem koji dolazi upotrebom slušalica
je kompresija.
Mi zguramo muziku da stane u naše džepove.
I postoji cena za to.
Saslušajte ovo. Ovo je nekompresovana muzika.
(muzika)
A sada ista muzika sa 98 procenata uklonjenih podataka.
(muzika)
Nadam se da neki od vas
mogu čuti razliku između ova dva.
Tu je cena kompresije.
Čini vas umornim i iziritiranim što morate da nadoknađujete sve te podatke.
Morate to da zamislite.
To nije dobro za vas na duže staze.
Treći problem sa slušalicama je ovaj: gluvoća --
zvukom uzrokovan poremećaj sluha.
10 miliona Amerikanaca već ima ovo, iz ovog ili onog razloga,
ali zbilja zabrinjavajuće,
16 procenata,
grubo rečeno, jedan od šest Američkih tinejdžera
pati od zvukom uzrokovanog poremećaja sluha
kao posledice prekomerne upotrebe slušalica.
Jedna studija rađena na Američkom univerzitetu
nalazi da 61 procenat brucoša
ima poremećaj sluha
kao rezultat prekomerne upotrebe slušalica.
Moguće je da podižemo čitavu generaciju gluvih ljudi.
To je izuzetno ozbiljan problem.
Daću vam tri brza saveta kako da zaštitite svoje uši,
i molim vas da ih prenesete i svojoj deci.
Profesionalni zaštitnici za uši su odlični;
koristim ih stalno.
Ako želite da koristite slušalice, kupite najbolje koje možete da priuštite,
jer kvalitet znači da ne mora da bude toliko glasno.
Ako ne možete da čujete nekoga ko vam se obraća jakim glasom,
onda je preglasno.
I treće, ako ste izloženi lošem zvuku,
dovoljno je da začepite uši prstima ili da jednostavno odete odatle.
Zaštitite svoje uši na taj način.
Hajde da pređemo sa loših zvukova na neke prijatelje za koje vas molim da ih potražite.
V V P:
Vetar, voda, ptice --
stohastički zvuci prirode
komponovani od strane mnogih slučajnih događaja,
svaki od njih veoma zdrav,
a uz koje smo evoluirali tokom godina.
Potražite ove zvukove tamo napolju; dobri su za vas.
Tišina je prelepa.
Jezik je čak bio nekad opisivan
kao dekorativna tišina.
Molim vas da se odmičete od tišine sa namerom
i da kreirate zvučna pribežišta kao umetnička dela.
Imajte i u prvom planu i u pozadini predivne proporcije.
Zabavno je ući u dizajniranje zvukom.
Ako ne možete sami, nađite profesionalca da to obavi za vas.
Zvučni dizajn je budućnost,
i mislim da je to način na koji ćemo promeniti način na koji naš svet zvuči.
Protrčaću samo kratko kroz osam modaliteta,
osam načina na koje zvuk može poboljšati zdravlje.
Prvo, ultrazvuk: to nam je jako poznato kroz fizikalnu terapiju.
Takođe se sada koristi i za lečenje raka.
Litotripsija -- spašava hiljade ljudi godišnje od skalpela
razbijajući kamenje u bubrezima pomoću zvuka visokog inenziteta.
Lečenje zvukom je predivan modalitet.
On je tu oko nas hiljadama godina.
Tražim od vas da istražujete to.
Sjajne se stvari rade tu, tretira se autizam,
demencija i druga stanja.
I muzika, naravno. Samo slušanje muzike je dobro za vas,
ukoliko je to muzika stvorena sa dobrom namerom,
i naravno sa ljubavlju.
Molitvena muzika je dobra. Mocart takođe.
Postoje mnoge različite vrste muzike
koje su veoma zdrave.
I četiri modalieta gde treba da preduzmete neku akciju
i da se uključite.
Pre svega, slušajte pažljivo.
Nadam se da će biti upravo tako nakon ovog predavanja.
To je potpuno nova dimenzija u vašem životu, i predivno je imati tu dimenziju.
Drugo, počnite da stvarate neki zvuk.
Kreirajte zvuk.
Glas je instrument koji svi sviramo,
a opet koliko nas je trenirano da koristimo taj glas? Trenirajte.
Učite da pevate. Ušite da svirate instrument.
Muzičari imaju veće mozgove -- to je istina.
Možete to raditi i u grupi takođe.
To je sjajna preventiva od šizofonije,
stvarati muziku i zvuke u grupi ljudi,
koji god stil da preferirate.
I hajde da preuzmemo ulogu čuvara zvukova oko nas.
Zaštititi uši? Da, svakako.
Stvoriti zvučna pribežišta kako bi ulepšali prostor
kod kuće i na poslu.
I hajde da počnemo da pričamo
kada nas ljudi počnu zasipati
svom tom bukom koju sam vam puštao ranije.
Ostaviću vas sa sedam stvari koje možete uraditi upravo sada
kako biste poboljšali svoje zdravlje zvukom.
Moja vizija je svet koju zvuči lepo,
i ako svi počnemo da radimo ove stvari,
napravićemo veliki korak u tom pravcu.
Pozivam vas da krenete tim putem.
Ostavljam vas sa pesmom ptica, koja je veoma dobra za vas.
Želim vam da zvučite zdravo.
(Aplauz)